Foto: Getty Images Afg‘onistonda AQSh kuchlari zarbasi natijasida IShID terrorchilik guruhi bo‘linmasining yetakchisi yo‘q qilindi. Bu haqda NATOning «Qat’iy qo‘llab-quvvatlov» missiyasi veb-saytida xabar qilingan. «AQSh kuchlari IShID guruhi bo‘linmasining yetakchisiga qarshi zarba berdi. Bu 25 avgust kuni sodir bo‘ldi», - deyiladi xabarda. Ta’kidlanishicha, zarba Nangarxar viloyatida amalga oshirilgan. Shu bilan birga, hujum natijasida guruh yetakchisi o‘ldirilgan. Eslatib o‘tamiz, avvalroq Afg‘oniston sharqidagi Nangarhar viloyati hududida harakatlanuvchi IShID jangarilari guruhi yetakchilaridan biri Abu Saad Erhabiy aviatsiya zarbasi orqali yo‘q qilingandi. Maxsus xizmatdagi manbalar ma’lumotiga ko‘ra, jangarilar qo‘mondoni yonidagi o‘n nafar jangari bilan birga o‘ldirilgan. Jangarilar mahalliy va xorijiy kuchlar ishtirokidagi amaliyot vositasida yo‘q qilingan.